Document ID: 32006R0966

Title and Content:
ΚΑΝΟΝΙΣΜΌΣ (ΕΚ) αριθ. 966/2006 ΤΗΣ ΕΠΙΤΡΟΠΉΣ της 29ης Ιουνίου 2006 για την τροποποίηση του κανονισμού (ΕΚ) αριθ. 219/2006 σχετικά με το άνοιγμα και τον τρόπο διαχείρισης της δασμολογικής ποσόστωσης για την εισαγωγή μπανανών του κωδικού ΣΟ 0803 00 19 καταγωγής των χωρών ΑΚΕ για την περίοδο από 1ης Μαρτίου έως 31 Δεκεμβρίου 2006 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1964/2005 του Συμβουλίου, της 29ης Νοεμβρίου 2005, σχετικά με τους δασμούς για τις μπανάνες (1), και ιδίως το άρθρο 2, Εκτιμώντας τα ακόλουθα: (1) Τα πιστοποιητικά εισαγωγής που εκδόθηκαν σύμφωνα με το άρθρο 6 παράγραφος 3 του κανονισμού (ΕΚ) αριθ. 2015/2005 της Επιτροπής, της 9ης Δεκεμβρίου 2005, σχετικά με τις εισαγωγές μπανανών καταγωγής χωρών ΑΚΕ, στο πλαίσιο της δασμολογικής ποσόστωσης που ανοίγεται βάσει του κανονισμού (ΕΚ) αριθ. 1964/2005 του Συμβουλίου, σχετικά με το ύψος των δασμών για τις μπανάνες κατά τους μήνες Ιανουάριο και Φεβρουάριο 2006 (2), ίσχυαν από 1ης Ιανουαρίου 2006 έως 7 Απριλίου 2006. Προκειμένου να εξασφαλιστεί η κατάλληλη παρακολούθηση του συνόλου των εν λόγω εισαγωγών μπανανών, είναι σκόπιμο να προβλεφθεί να κοινοποιούν τα κράτη μέλη στην Επιτροπή, εκτός από τις ποσότητες που τέθηκαν σε ελεύθερη κυκλοφορία βάσει των πιστοποιητικών που χρησιμοποιήθηκαν κατά τη διάρκεια των μηνών Ιανουαρίου και Φεβρουαρίου, και τις ποσότητες που τέθηκαν σε ελεύθερη κυκλοφορία βάσει των πιστοποιητικών που χρησιμοποιήθηκαν το Μάρτιο και τον Απρίλιο του 2006. (2) Κατά συνέπεια, είναι σκόπιμο να τροποποιηθεί το άρθρο 6 παράγραφος 2 στοιχείο β) του κανονισμού (ΕΚ) αριθ. 219/2006 της Επιτροπής (3), που προβλέπει τις εν λόγω κοινοποιήσεις. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανανών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 6 παράγραφος 2 στοιχείο β) του κανονισμού (ΕΚ) αριθ. 219/2006 αντικαθίσταται από το ακόλουθο κείμενο: «β) Το συντομότερο δυνατόν και το αργότερο στις 30 Ιουνίου 2006, τις ποσότητες μπανανών που τέθηκαν σε ελεύθερη κυκλοφορία βάσει των πιστοποιητικών που εκδόθηκαν σύμφωνα με το άρθρο 6 παράγραφος 3 του κανονισμού (ΕΚ) αριθ. 2015/2005.». Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 29 Ιουνίου 2006.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
5083
614
1115
3156
11

EuroVoc IDs (Expanded): 2519
5083
614
1115
3156
11

Dataset Source: meu

Split: train